CELEX: 32017R0964
Language: hu
Date: 2017-06-08 00:00:00
Title: A Tanács (EU) 2017/964 rendelete (2017. június 8.) az Iránnal szembeni korlátozó intézkedésekről szóló 267/2012/EU rendelet módosításáról

9.6.2017   
            
            
               HU
            
            
               Az Európai Unió Hivatalos Lapja
            
            
               L 146/1
            
         A TANÁCS (EU) 2017/964 RENDELETE
   (2017. június 8.)
   az Iránnal szembeni korlátozó intézkedésekről szóló 267/2012/EU rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel az Iránnal szembeni korlátozó intézkedésekről és a 2007/140/KKBP közös álláspont hatályon kívül helyezéséről szóló, 2010. július 26-i 2010/413/KKBP tanácsi határozatra (1),
   tekintettel az Unió külügyi és biztonságpolitikai főképviselője és az Európai Bizottság együttes javaslatára,
   mivel:
   
               (1)
            
            
               A 267/2012/EU tanácsi rendelet (2) hatályba lépteti a 2010/413/KKBP határozatban előírt intézkedéseket.
            
         
               (2)
            
            
               A 2010/413/KKBP határozat 26c. cikke a közös bizottság engedélyéhez köti egyes nukleáris vonatkozású áruknak Irántól történő, a tagállamok állampolgárai részéről vagy a lobogójuk alatt közlekedő vízi vagy légi járművek révén való beszerzését.
            
         
               (3)
            
            
               A 2010/413/KKBP határozat 26d. cikke értelmében az ott említett áruk Irán részére, Iránban történő felhasználásra vagy Irán javára történő szolgáltatásában, eladásában vagy átadásában részt vevő tagállamok biztosítják, hogy ezen áruk végfelhasználásának és végfelhasználási helyének ellenőrzésére jogot szereztek, és ezt képesek is ténylegesen gyakorolni.
            
         
               (4)
            
            
               A Tanács 2017. június 8-án elfogadta a 2010/413/KKBP határozatot módosító (KKBP) 2017/974 (3) határozatot.
            
         
               (5)
            
            
               A (KKBP) 2017/974 határozat a 2010/413/KKBP határozat 26c. cikkében foglalt, a közös bizottság általi engedélyezésre vonatkozó kötelezettség helyébe egy, a közös bizottság értesítésére vonatkozó kötelezettséget léptet az érintett áruk beszerzéseivel kapcsolatban. A (KKBP) 2017/974 határozat a 2010/413/KKBP határozat 26d. cikkét is módosítja, és arra kötelezi a tagállamokat, hogy az említett cikk hatálya alá tartozó ügyletek engedélyezése előtt szerezzenek információt a szolgáltatott termékek végfelhasználásáról és végfelhasználási helyéről.
            
         
               (6)
            
            
               Az intézkedések végrehajtásához – különösen a gazdasági szereplők által valamennyi tagállamban történő egységes alkalmazásuk biztosítása céljából – uniós szintű szabályozás szükséges.
            
         
               (7)
            
            
               A 267/2012/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 267/2012/EU tanácsi rendelet a következőképpen módosul:
   
               1.
            
            
               A 2a. cikk (5) bekezdése helyébe a következő szöveg lép:
               „(5)   Az érintett tagállam az (1) bekezdés e) pontja szerinti engedélyekről, valamint – függetlenül attól, hogy az érintett áru vagy technológia Iránból származik-e vagy sem – a (4) bekezdésben említett további áruk vagy technológia Iránból történő vételéről, behozataláról vagy fuvarozásáról értesíti a közös bizottságot.”;
            
         
               2.
            
            
               A 3a. cikk a következőképpen módosul:
               
                           a)
                        
                        
                           A (6) bekezdés helyébe a következő szöveg lép:
                           „(6)   Az (1) bekezdés a) pontjával összhangban engedélyt adó illetékes hatóság biztosítja, hogy – az ideiglenes kivitel esete kivételével – a kérelmező benyújtotta a IIa. melléklet szerinti végfelhasználási nyilatkozatot vagy egy azzal egyenértékű, olyan végfelhasználási nyilatkozatot tartalmazó okmányt, amely minden szolgáltatott termékre vonatkozóan információt tartalmaz a végfelhasználásról, valamint – főszabály szerint – a végfelhasználási helyről.”;
                        
                     
                           b)
                        
                        
                           A cikk a következő bekezdéssel egészül ki:
                           „(6a)   Ha az illetékes hatóság úgy dönt, hogy a végfelhasználási helyre vonatkozó információ hiányában is megadja az engedélyt az (1) bekezdés a) pontjával összhangban, kötelezheti a kérelmezőt az ilyen információ későbbi megadására. A kérelmező köteles az információt észszerű időn belül megadni.”;
                        
                     
         
               3.
            
            
               A 3c. cikk a következőképpen módosul:
               
                           a)
                        
                        
                           A (2) bekezdés helyébe a következő szöveg lép:
                           „(2)   Az (1) bekezdéssel összhangban engedélyt adó illetékes hatóság biztosítja, hogy – az ideiglenes kivitel esete kivételével – a kérelmező benyújtotta a IIa. melléklet szerinti végfelhasználási nyilatkozatot vagy egy azzal egyenértékű, olyan végfelhasználási nyilatkozatot tartalmazó okmányt, amely minden szolgáltatott termékre vonatkozóan információt tartalmaz a végfelhasználásról, valamint – főszabály szerint – a végfelhasználási helyről.”;
                        
                     
                           b)
                        
                        
                           A cikk a következő bekezdéssel egészül ki:
                           „(2a)   Ha az illetékes hatóság úgy dönt, hogy a végfelhasználási helyre vonatkozó információ hiányában is megadja az engedélyt az (1) bekezdés a) pontjával összhangban, kötelezheti a kérelmezőt az ilyen információ későbbi megadására. A kérelmező köteles az információt észszerű időn belül megadni.”;
                        
                     
         
               4.
            
            
               A 3d. cikk a következőképpen módosul:
               
                           a)
                        
                        
                           A (2) bekezdés helyébe a következő szöveg lép:
                           „(2)   Az (1) bekezdéssel összhangban engedélyt adó illetékes hatóság biztosítja, hogy:
                           
                                       a)
                                    
                                    
                                       minden tevékenységre szigorúan az átfogó közös cselekvési tervnek megfelelően kerül sor; valamint
                                    
                                 
                                       b)
                                    
                                    
                                       az ideiglenes kivitel esete kivételével a kérelmező benyújtotta a IIa. melléklet szerinti végfelhasználási nyilatkozatot vagy egy azzal egyenértékű, olyan végfelhasználási nyilatkozatot tartalmazó okmányt, amely minden szolgáltatott termékre vonatkozóan információt tartalmaz a végfelhasználásról, valamint – főszabály szerint – a végfelhasználási helyről.”;
                                    
                                 
                     
                           b)
                        
                        
                           A cikk a következő bekezdéssel egészül ki:
                           „(2a)   Ha az illetékes hatóság úgy dönt, hogy a végfelhasználási helyre vonatkozó információ hiányában is megadja az engedélyt az (1) bekezdés a) pontjával összhangban, kötelezheti a kérelmezőt az ilyen információ későbbi megadására. A kérelmező köteles az információt észszerű időn belül megadni.”;
                        
                     
         
               5.
            
            
               Az e rendelet mellékletében található szöveg IIa. mellékletként kerül beillesztésre.
            
         2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2017. június 8-án.
      
         
            a Tanács részéről
         
         
            az elnök
         
         U. REINSALU
      
   
   
      (1)  HL L 195., 2010.7.27., 39. o.
   
   
      (2)  A Tanács 267/2012/EU rendelete (2012. március 23.) az Iránnal szembeni korlátozó intézkedésekről és a 961/2010/EU rendelet hatályon kívül helyezéséről (HL L 88., 2012.3.24., 1. o.).
   
      (3)  A Tanács (KKBP) 2017/974 határozata (2017. június 8.) az Iránnal szembeni korlátozó intézkedésekről szóló 2010/413/KKBP határozat módosításáról (HL L 146., 2017.6.9., 143. o.).
   
      MELLÉKLET
      „
            IIa. MELLÉKLET
            A 3a. cikk (6) bekezdésében, a 3c. cikk (2) bekezdésében és a 3d. cikk (2) bekezdésének b) pontjában említett végfelhasználási nyilatkozat
            (A végső rendeltetési hely szerinti országban lévő végfelhasználó/címzett fejléce)
            VÉGFELHASZNÁLÁSI NYILATKOZAT
            (Ha a kormányzati hatóság egyedi azonosító számot adott ki, azt kérjük adja meg: ...)
            A.   FELEK
            
                     
                        1.
                     
                     
                        Exportőr (név, cím, elérhetőségi adatok)
                     
                  
                     
                        2.
                     
                     
                        Címzett (név, cím, elérhetőségi adatok)
                     
                  
                     
                        3.
                     
                     
                        Végfelhasználó (ha nem azonos a címzettel)
                     
                  
                     
                        4.
                     
                     
                        Végső rendeltetési ország
                     
                  B.   TERMÉKEK
            
                     
                        1.
                     
                     
                        Termékek (a termékek részletes megnevezése)
                     
                  
                     
                        2.
                     
                     
                        Mennyiség (darabszám)/tömeg
                     
                  
                     
                        3.
                     
                     
                        Végfelhasználás (A termékek konkrét felhasználási célja. Ha a termékeket más termékbe fogják beépíteni vagy más termék fejlesztéséhez, gyártásához, felhasználásához vagy javításához fogják felhasználni, nevezze meg ezt a más terméket, annak célját és végfelhasználóját.)
                     
                  
                     
                        4.
                     
                     
                        A termékek végfelhasználási helyének megjelölése (kivéve, ha a címzett kereskedő, nagykereskedő vagy viszonteladó, és nem ismeri a termékek végfelhasználási helyét)
                     
                  C.   A KÜLFÖLDI CÍMZETT NYILATKOZATA
            C.1.   Ha a címzett a végfelhasználó
            A 267/2012/EU tanácsi rendelet 3a. cikkének (6) bekezdése, 3c. cikkének (2) bekezdése és 3d. cikke (2) bekezdésének b) pontja úgy rendelkezik, hogy az engedély kérelmezőjének be kell nyújtania ezt a végfelhasználási nyilatkozatot vagy egy ezzel egyenértékű olyan okmányt, amely minden szolgáltatott termékre vonatkozóan információt tartalmaz a végfelhasználásról és a végfelhasználási helyről.
            Kijelentjük (kijelentem), hogy az A.1. szakaszban megnevezett exportőr által szolgáltatott, a B. szakaszban megnevezett termékek:
            
                        1.
                     
                     
                        kizárólag a B3. szakaszban megnevezett célokra kerülnek felhasználásra, és a termékek vagy – ha alkalmazandó – azok másolatai az A.4. szakaszban megnevezett országban, a B.4. szakaszban megnevezett helyen történő végső felhasználásra vannak szánva;
                     
                  
                        2.
                     
                     
                        hogy a termékek vagy – ha alkalmazandó – azok másolatai:
                        
                                    —
                                 
                                 
                                    nem kerülnek nukleáris robbanószerkezettel kapcsolatos tevékenységben vagy biztosítéki ellenőrzés nélküli nukleáris üzemanyagciklusban felhasználásra;
                                 
                              
                                    —
                                 
                                 
                                    nem kerülnek vegyi, biológiai vagy nukleáris fegyverekkel, vagy ilyen fegyverek célba juttatására alkalmas hordozórakétákkal kapcsolatos célú felhasználásra;
                                 
                              
                                    —
                                 
                                 
                                    kizárólag polgári végfelhasználás keretében kerülnek felhasználásra;
                                 
                              
                                    —
                                 
                                 
                                    az exportáló ország előzetes tájékoztatása nélkül nem kerülnek Iránon belül továbbadásra.
                                 
                              
                  C.2.   Ha a címzett kereskedő, nagykereskedő vagy viszonteladó (csak akkor kell kitölteni, ha a C.1. szakasz tárgytalan)
            A 267/2012/EU tanácsi rendelet 3a. cikkének (6) bekezdése, 3c. cikkének (2) bekezdése és 3d. cikke (2) bekezdésének b) pontja úgy rendelkezik, hogy az engedély kérelmezőjének be kell nyújtania ezt a végfelhasználási nyilatkozatot vagy egy ezzel egyenértékű olyan okmányt, amely minden szolgáltatott termékre vonatkozóan információt tartalmaz a végfelhasználásról és a végfelhasználási helyről.
            Kijelentjük (kijelentem), hogy az A.1. szakaszban megnevezett exportőr által szolgáltatott, a B. szakaszban megnevezett termékek:
            
                        1.
                     
                     
                        kizárólag a B3. szakaszban megnevezett célokra kerülnek felhasználásra, és a termékek vagy – ha alkalmazandó – azok másolatai az A.4. szakaszban megnevezett országban történő végső felhasználásra vannak szánva;
                     
                  
                        2.
                     
                     
                        hogy a termékek vagy – ha alkalmazandó – azok másolatai:
                        
                                    —
                                 
                                 
                                    nem kerülnek nukleáris robbanószerkezettel kapcsolatos tevékenységben vagy biztosítéki ellenőrzés nélküli nukleáris üzemanyagciklusban felhasználásra;
                                 
                              
                                    —
                                 
                                 
                                    nem kerülnek vegyi, biológiai vagy nukleáris fegyverekkel, vagy ilyen fegyverek célba juttatására alkalmas hordozórakétákkal kapcsolatos célú felhasználásra;
                                 
                              
                                    —
                                 
                                 
                                    kizárólag polgári végfelhasználás keretében kerülnek felhasználásra;
                                 
                              
                                    —
                                 
                                 
                                    kizárólag azzal a feltétellel kerülnek átadásra harmadik személynek/vállalkozásnak, hogy ez a harmadik személy/vállalkozás magára nézve kötelezőnek ismeri el a fenti nyilatkozatban foglalt kötelezettségeket, valamint hogy ez a harmadik személy/vállalkozás az ilyen kötelezettségek teljesítése szempontjából közismerten szavahihető és megbízható.
                                 
                              
                  
                        ALÁÍRÁS
                     
                     
                         
                     
                  
                        …
                        Hely, dátum
                     
                     
                        …
                        A végfelhasználó/címzett eredeti aláírása
                     
                  
                        …
                        Vállalkozás bélyegzője/hivatalos pecsét
                     
                     
                        …
                        Az aláíró neve és beosztása nyomtatott nagybetűkkel
                     
                  Ha alkalmazandó:
            A kereskedelmi kamara
            (vagy más engedélyező hatóság) bélyegzője
         ”